1 Tata Diospi tarini pakakunaypaj uj cheqata. Imaraykutaj niwankuri: Orqosman p'isqo jina ayqey? nispa. 2 Sajra runasqa flechata arcoman churanku; arcota aysarinku, pakayllamantataj cheqan sonqoyojkunaman flechasta kachaykunku. 3 Rumi cimientos loqhekojtinrí, imatataj cheqan sonqoyoj runa ruwayta atinmanri? 4 Tata Diosqa santo wasimpi kashan; Paypa kamachina tiyananqa janaj pachapi kashan. Payqa runasta qhawan, watuntaj. 5 Tata Diosqa k'acha runasta watun, manchaytataj chejnikun sajra ruwajta, pikunachus phiñakuspa kallpankuman atienekuyta munajkunata. 6 Payqa sajra runaspa patankuman parachimonqa azufreyoj nina larwayta. Rupha wayrata apachimonqa sajra kayninkuman jina paykunata castiganampaj. 7 Cheqan kaj Tata Diosqa cheqan kajtapuni munakun. Chayrayku, cheqan sonqoyojkunaqa Paypa uyanta rikonqanku. Annotations